Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendelethez
Paragraph Index: 35

1. Engedélyezési eljárások Az R. 3. §-ában felsorolt tevékenységek közül a következőkre kérhetnek engedélyt a gazdálkodó szervezetek (a továbbiakban: kérelmezők): — a palack gyártásához gyártási típusengedély, — a külföldről történő behozatalhoz biztonságtechnikai behozatali engedély, — a palack töltetének megváltoztatásához, — a palackszelep és a hozzá csatlakozó nyomáscsökkentő szerelvény gyártásához gyártási vagy külföldről történő behozatalához biztonságtechnikai behozatali engedély, — a palack, a palackszelep és a hozzá csatlakozó nyomáscsökkentő javításához javítási, átalakításához (alkatrészcseréhez) átalakítási engedély, — a töltési tevékenység végzésére. Egyedinek minősülő (legfeljebb 3 db), külföldön gyártott, a turista forgalomban alkalmanként behozott, turista használatú palack behozatalához nem kell engedély. 1.1. Gyártási típusengedélyezési, illetőleg biztonságtechnikai behozatali engedélyezési eljárás 1.1.1. Gyártási típusengedély iránti kérelmet a gyártónak, a biztonságtechnikai behozatali engedélykérelmet az importőrnek kell a gyártás előtt a Felügyelethez benyújtania. 1.1.2. A gyártási típusengedély kérelemhez, illetőleg biztonságtechnikai behozatali engedélykérelemhez 3 példány műszaki tervdokumentációt kell csatolni, a biztonságtechnikai behozatali engedélykérelemhez 1 példány magyar nyelvű fordítás is szükséges. 1.1.3. A műszaki dokumentációnak tartalmazni kell: 1.1.3.1. palackcsaládonként, illetőleg palacktípusonként — a méretezett összeállítási rajzot, — a szilárdsági számítást, — a szerkezeti anyagok mechanikai jellemzőire és vegyi összetételére vonatkozó előírást, — a műszaki leírást, — a gyártásra vonatkozó tervezői előírásokat (az alakításra vonatkozó előírásokat, a hegesztési tényezőt, a hegesztési technológiát és az ellenőrző vizsgálatok módját és terjedelmét, a hőkezelési technológiát, a gyártó által végzendő gyártásközi és végellenőrzések módját és terjedelmét stb.), — a próbatestek kivételi helyeinek vázlatát, — a maradandó megjelölések előírásait és elhelyezési rajzát, — külföldi gyártású palackok esetében a típusvizsgálat igazolását, ha a típusvizsgálatot, illetőleg az ellenőrzését a gyártó ország kijelölt szervezete végezte el; amelynek a Felügyelettel — az ellenőrzések elvégzésére — érvényes megállapodása van; 1.1.3.2. acetilén palack tervdokumentációjának az 1.1.3.1. pontban felsoroltakon túlmenően tartalmaznia kell a következőket: — a porózus töltőanyag összetételének leírását, — a porózus töltőanyag gyártási és ellenőrzési követelményeit, — a kész porózus töltőanyag jellemzőit (porozitás, literenkénti töltőanyag tömeg, literenként betölthető oldószer tömeg, literenként betölthető acetilén gáz tömeg stb.), — a kijelölt vizsgáló szervezettől származó típusvizsgálati igazolást a porózus töltőanyag megfelelőségéről, — ha a palack már rendelkezik érvényes Felügyeleti engedéllyel, akkor a tervdokumentációnak nem kell tartalmazni az 1.1.3.1. pontban felsoroltakat, elegendő a Felügyelet által kiadott engedély számára hivatkozni; 1.1.3.3. a kompozit palackok műszaki tervdokumentációjának az 1.1.3.1. pontban felsoroltakon túlmenően tartalmaznia kell a következőket: — a szilárdsági számítást helyettesítő vizsgálati eredményeket (ha nem számítás alapján méretezték a palackot), — azt a harmonizált európai szabványt vagy más, nemzetközileg elfogadott előírást, amely alapján a palackot gyártják, — a kijelölt vizsgáló szervezettől származó típusvizsgálati igazolást az elvégzett vizsgálatok eredményéről; 1.1.3.4. amennyiben a palackgyártás és javítás vagy átalakítás során hegesztést is kell végezni, az csak a 3/1998. (I. 12.) IKIM rendelet szerinti hatósági bizonyítvány birtokában végezhető el. 1.1.4. A gyártási típusengedély, illetőleg a biztonságtechnikai behozatali engedély kérelemhez benyújtott műszaki dokumentációban foglaltak megfelelősége esetén — hazai gyártásnál minden gyártási típusengedély kérelemnél — a Felügyelet határozata alapján el lehet végezni a típusvizsgálatot. 1.1.5. A típusvizsgálatok ellenőrzését a Felügyelet végzi a következők kivételével: — acetilén palack porózus töltőanyaga típusvizsgálata, — kompozit palack típusvizsgálata, ha azt nem belföldön gyártják, — az Európai Közösség tagállamából származó palackok típusvizsgálata, ha azt a tagállamok egyikének kijelölt vizsgáló szervezete elvégezte, — a nem az Európai Közösség tagállamából származó palackok típusvizsgálata, ha azt az Európai Közösség valamely tagállamának kijelölt vizsgáló szervezete elvégezte, — a nem az Európai Közösség tagállamából származó palackok típusvizsgálata, ha azt a gyártó ország olyan kijelölt vizsgáló szervezete végezte el, amelynek a Felügyelettel az ellenőrzések elvégzésére érvényes megállapodása van. 1998/106. szám 1.1.6. A Felügyelet a típusvizsgálatok megfelelősége esetén kiadja a típusvizsgálat ellenőrzés igazolást. 1.1.7. A típusvizsgálat ellenőrzésének igazolását az engedélykérelemmel benyújtott dokumentációhoz kell kiegészítésül csatolni. 1.1.8. Ha az 1.1.3—1.1.6. pontokban felsorolt ellenőrzések eredménye kedvező, és az 1.1.7. pontban előírtak teljesültek, a Felügyelet kiadja a palackokra a gyártási típusengedélyt, illetőleg a biztonságtechnikai behozatali engedélyt, és abban előírja az általa szükségesnek tartott gyártási, gyártásellenőrzési és egyéb követelményeket. 1.1.9. A gyártási típusengedélyt, illetőleg a biztonságtechnikai behozatali engedélyt a hatályának lejártától számított 2 évig köteles a kérelmező (engedélyes) megőrizni. 1.1.10. Engedély visszavonása A Felügyelet visszavonja: 1.1.10.1. a gyártási típusengedélyt, illetőleg a biztonságtechnikai behozatali engedélyt, ha a ellenőrzése során megállapítja, hogy a palack nem felel meg az engedélyezett típusnak, és

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes